Viac ako 700 hodín teórie a nalietanej praxe. To všetko musíte absolvovať, ak sa chcete stať profesionálnym pilotom. S nami môžete ísť rovno na vec.
Náš inštruktor vás usadí do lietadla, vysvetlí vám, ako funguje lietadlo a čo všetko je pred odletom potrebné spraviť. Následne si vypočujete pokyny z riadiacej veže a môžete ísť na to.
Pilotovanie lietadla na skúšku Spišská Nová Ves a jeho priebeh
Aby sa celý zážitok mohol uskutočniť, potrebujete sa najprv dopraviť na letisko Spišská Nová Ves. Nachádza sa hneď vedľa majestátneho Spišského hradu.
Predtým si ale potrebujete s naším inštruktorom dohodnúť voľný termín. Oboznámte všetkých blízkych, nech sledujú oblohu. Možno vás tam zbadajú, ako sa pretekáte s oblakmi.
Na letisku sa spoznáte so samotným inštruktorom. Pozorne počúvajte jeho rady, nech sa toho priučíte čo najviac. Vezme vás do lietadla a ukáže vám, ako to v praxi funguje. Ak niečo nepochopíte alebo vás niečo zaujme, pokojne sa pýtajte.
Usadíme vás do lietadla a zapneme bezpečnostné pásy. Ako správny pilot aj vy musíte mať pravé slúchadlá pre pilotovanie. Vďaka nim budete komunikovať s inštruktorom. Tieto slúchadlá sú ale špeciálne. Dokážete v nich počuť celú komunikáciu s riadiacou vežou a ostatnými lietadlami v danom vzdušnom priestore.
Pilotovanie ale nie je len o stláčaní tlačidiel a ťahaní páčiek. Počas letu sa môžete kochať výhľadmi na nádherný Slovenský raj. Najlepšie na tom je, že vy ste ten, kto si zvolí trasu. Do Londýna síce letieť nemôžete, ponad Spišskú Novú Ves ale áno.
Počas letu sa dostanete k tomu najlepšiemu. Celé pilotovanie zrazu ostane len vo vašich rukách. Začnete najprv zľahka v podobe priamočiareho letu. Potom, ako ho hravo zvládnete, okúsite mierne zatáčky a ďalšie fázy letu.
Vozidlo autoškoly a naše lietadlo majú jednu spoločnú vlastnosť. Obe dopravné prostriedky majú zdvojené riadenie. Znamená to, že inštruktor môže kedykoľvek prebrať riadenie do vlastných rúk. Všetko je ale natoľko jednoduché, že väčšina zákazníkov pomoc inštruktora nepotrebuje.
Čo sa týka vzletu a pristávania, je to náročnejší proces. Ak si ale budete viesť dobre, môžete pomôcť inštruktorovi s týmto manévrom. Takto z vás bude 100 % pilot.
Lietame celoročne a vždy len v tých najlepších podmienkach. Len tak si z toho odnesiete čo najviac. S profesionálnym inštruktorom aj zabudnete, že ste sa niečoho báli. Všetko prebehne ako po masle a vám sa bude na konci dňa cnieť po lietadle.
Naši piloti ovládajú aj angličtinu a poľštinu. Ak máte teda návštevu zo zahraničia, dajte nám vedieť a my vám pridelíme pilota, ktorého potrebujete.
Lietadlo
Ak idete sami, usadíme vás do nášho obratného Viper SD4 alebo Tecnam P92. V prípade, že idete dvaja alebo traja, ocitnete sa v lietadle Cessna 182. Ak budete 4 až 12, ocitnete sa v sovietskom lietadle Antonov AN-2.
Ako sa pripraviť na let
Vezmeme so sebou všetkých, ktorí sa toho neboja. Mužov, ženy, babky, dedkov a deti staršie ako 6 rokov. Deti ale môžu pilotovať lietadlo len vtedy, keď dovŕšia 10 rokov. V prípade neplnoletosti vždy žiadame súhlas zákonného zástupcu.
Váhová hranica pri jednom pasažierovi je 115 kíl. Vtedy letíte lietadlom prispôsobeným len pre vás. Pri 2 alebo 3 pasažieroch je maximálna váha pasažierov 330 kíl a letí sa väčším priestranným lietadlom. Ak poletíte 4 až 12, maximálna váha je 1200 kg. Vysoké topánky si k nám ale nenoste. Pri jednom pasažierovi by mala byť vaša výška maximálne 200 centimetrov. Pri dvoch a troch pasažieroch maximálne 210 centimetrov. Ak vás bude 4 až 12, tak na výške nezáleží.
Kadernícky salón kvôli nám navštevovať nemusíte. Nahoďte sa športovo, nezabudnite slnečné okuliare a ide sa. Nezabudnite ani na rezerváciu aspoň týždeň vopred. Voľný termín tak máte istý.
Máte chuť na iný typ leteckého zážitku?
Ak nechcete pilotovať lietadlo, čo tak sa pokochať nádhernou prírodou pod vami? Skúste náš zážitkový let lietadlom, na ktorý nikdy nezabudnete.